b'\n_START_ARTICLE_\nTom Skerritt\n_START_PARAGRAPH_\nTom Skerritt (s. 25. elokuuta 1933, Detroit, Michigan) on yhdysvaltalainen n\xc3\xa4yttelij\xc3\xa4. H\xc3\xa4nen ensiesiintymisens\xc3\xa4 televisiossa oli vuonna 1962 valmistuneessa televisiosarjassa Combat!, jota seurasi rooli elokuvassa War Hunt samana vuonna._NEWLINE_Skerritt valmistui detroitilaisesta David Mackenzie High Schoolista vuonna 1951. Vuodesta 1988 l\xc3\xa4htien h\xc3\xa4n on asunut Seattlessa, Washingtonissa._NEWLINE_Skerrittin merkitt\xc3\xa4vimpiin elokuvasuorituksiin kuuluvat muun muassa rooli elokuvassa M*A*S*H (vaikkakin ohjaaja Robert Altman leikkautti suuren osan Skerrittin roolihahmon vuorosanoista), Harold and Maude, Alien \xe2\x80\x93 kahdeksas matkustaja, Contact ja Top Gun \xe2\x80\x93 lent\xc3\xa4jist\xc3\xa4 parhaat._NEWLINE_Skerritt on esiintynyt my\xc3\xb6s useissa televisiosarjoissa, joista Suomessa tunnetuin lienee 1990-luvulle sijoittuva perhedraama Rooman sheriffi._NEWLINE_Skerritt esiintyy my\xc3\xb6s Microsoftin Windows Vista -k\xc3\xa4ytt\xc3\xb6j\xc3\xa4rjestelm\xc3\xa4n nettioppaassa.'